
[bookmark: _6o5sgacoe46t]CSS Combinators

En CSS combinator beskriver relationen mellem to led i en selector. En simpel selector med ét led kunne være li { }, som styler alle <li> elementer.
Li-selectoren kan udvides til to led, som kunne være ul li { }, der kun styler <li> elementer, der er placeret indeni et <ul> element.

Med dette lille eksempel er du allerede blevet præsenteret for en descendant selector, som er den første af fire forskellige combinators, som du kan bruge til at kombinere forskellige CSS selectors.

	1. Descendant selector (space)
2. Direct child selector (>)
3. Adjacent sibling selector (+)
4. General sibling selector (~)


[bookmark: _68gkaj6rnyef]
Moderne websites har ofte komplicerede layouts og brugerflader, der kræver avancerede teknikker at udvikle. Her vil et kendskab til CSS combinators være nødvendigt. 

Du vil desuden erfare, at du ofte kan nøjes med langt mindre kode ved brug af combinators i stedet for udelukkende at benytte selectors med et enkelt led. 

[bookmark: _jn71s8kxblbo]1. Descendant Selector  (space)
En descendant selector er en selector, der består af to led adskilt af et mellemrum (space). 
Fordelen er, at du kan style elementer efter kontekst. 

I nedenstående eksempel benyttes en single-selector li { … }, der rammer alle <li> elementer, uanset om de er placeret i en nummereret liste <ol> eller punktbaseret liste <ul>. 


HTML:
	<ul>
  <li>Item A</li>
  <li>Item B</li>
  <li>Item C</li>
</ul>

<ol>
  <li>Item D</li>
  <li>Item E</li>
  <li>Item F</li>
</ol>



CSS:
	li {color: red;}

Ved i stedet at benytte en descendant selector ol li { … }, tilføjes den betingelse at kun <li> elementer i en <ol> liste skal styles.

CSS:
	ol li {color: red;}

Bemærk: Ved brug af combinators er det stadig kun det sidste led  <li> i selectoren, der styles. Det første led <ol> styles ikke, men fungerer blot som betingelse for stylingen af det sidste led <li>.

[bookmark: _vggy5rvlqruz]2. Direct Child Selector (>)
Direct child selectors minder meget om descendant selectors. De består også af to led, men er adskilt af [>] i stedet for et mellemrum [space].

Forskellen er, at hvor descendant selectors styler elementer på et hvilket som helst underliggende niveau, så styler direct child selectors kun child-elements i  første underliggende niveau, der betegnes direct children, som navnet antyder.

HTML:
	<ul class="menu">
  <li>Home</li>
  <li>Products
    <ul>
      <li>Product 1</li>
      <li>Product 2</li>
    </ul>
  </li>
  <li>Contact</li>
</ul>



CSS:
	ul.menu li {list-style-type: disc;} // all children
ul.menu > li {list-style-type: square;} // direct children

[bookmark: _ukn1phl2lcuh]3. Adjacent sibling selector (+)
Descendant selectors og direct child selectors benyttes begge til at style child-elementer (børn). Adjacent sibling selectors benyttes til at style søskende-elementer (siblings). Mere præcist det søskende element, der kommer lige efter det første element.

I eksemplet herunder rammer stylingen kun det første tekstafsnit <p> efter den unummererede liste <ul> og dermed ikke det første eller sidste, da ingen af dem er placeret lige efter en liste.

HTML:
	<p>Lorem ipsum dolor sit amet, consectetur adipiscing elit.</p>

<ul>
  <li>Item A</li>
  <li>Item B</li>
  <li>Item C</li>
</ul>

<p>Lorem ipsum dolor sit amet, consectetur adipiscing elit.</p>
<p>Lorem ipsum dolor sit amet, consectetur adipiscing elit.</p>



CSS:
	ul + p {color: red}

[bookmark: _qkkwjm3ztbo0]4. General sibling selector (~)
General sibling selectors benyttes ligesom adjacent sibling selectors til at style søskende-elementer (siblings), men hvor adjacent sibling selectors kun styler det søskende-element, der kommer lige efter, så styler general sibling selectors alle efterfølgende elementer af en bestemt type.

I eksemplet herunder rammer stylingen alle tekstafsnit <p>, der er placeret efter den nummererede liste <ul> og ikke kun det første, som i forrige eksempel.

HTML:
	<p>Lorem ipsum dolor sit amet, consectetur adipiscing elit.</p>

<ul>
  <li>Item A</li>
  <li>Item B</li>
  <li>Item C</li>
</ul>

<p>Lorem ipsum dolor sit amet, consectetur adipiscing elit.</p>
<p>Lorem ipsum dolor sit amet, consectetur adipiscing elit.</p>




CSS:
	ul ~ p {color: red}

